Publication: Magyar Közlöny
Issue: MK-1998-81 (Year: 1998, Number: 81)
Era: 1990-2004
Section: a 146/1998. (IX. 9.) Korm. rendelethez
Paragraph Index: 263

5. Az ismeretek ellenőrzési rendszere Az 1. számú melléklet 5. pontjában foglaltak figyelembevételével — kötelező szigorlati tárgyak a mezőgazdasági kémia, a gazdasági állatok élettana, a mezőgazdasági üzemtan, a mezőgazdasági műszaki ismeretek, az állategészségtan, valamint a növénytermesztéstan, — a diplomamunka témáját a nyersanyagtermelés vagy feldolgozás, illetőleg az élelmiszer-értékesítés vagy -minősítés területekkel kapcolatos minőség-ellenőrzési vagy minőségbiztosítási témák közül kell választani, — a diplomadolgozatnak azt is bizonyítania kell, hogy készítője a választott témakörben önálló adatgyűjtésre és/vagy kísérleti munkára, az eredmények szakszerű feldolgozására, azokból mérnöki szintű következtetések levonására, továbbá a nyersanyagtermelés, keselés és feldolgozás minőségbiztosítási, midőség-ellenőrzési kérdéseinek, technológiai, üzemviteli és gazdasági problémáinak, az értékesítés minőségi problémáinak szintézisére, ismereteinek önálló alkalmazására is képes, — a záróvizsga szóbeli része az élelmiszer-gazdaság nyersanyagtermelésével, feldolgozásával és az értékesítéssel kapcsolatos minőségbiztosítási ismeretekből olyan komplex jellegű számonkérés, amelynek során mód nyílik a jelölt általános és speciális szakmai felkészültségének, alkalmazási szintetizáló készségének elbírálására, szemléletének megítélésére.

Source: https://magyarkozlony.hu/hivatalos-lapok/83a415263c063aa70e023540d5fda3d07e18a7fa/dokumentumok/75a98b5ae125f712d5e3b3d719521cbf66bb3eeb/letoltes